Labi-labi

Labi-labi taldeko haur-jolasa da. Juan Garmendia Larrañaga etnografoak Aramaion, Araban, jaso zuen jokoaren inguruko informazioa.

 Arauak 
Bost eta hamar urte bitarteko haurren joko hau korroa eratu eta hogei zenbatzetik hasten zen. Zenbakia egokitzen zitzaiona zigortuta hormari begira jartzen zen, jolaskideei bizkarra emanez. Aldez aurretik erabakitako zenbakira arte zenbatzen hasten zen postura horretan eta bukatzean, bira eman eta oihu egiten zuen: "labi-labi" eta lagunek beren gordelekuetatik "txakurrak buztan bi" erantzuten zioten. Ondoren bila hasten zen eta norbait begiz jo bezain laster horma ukitzen zuen "labi-labi" esanez, ikusiaren izena ere esanez; horrela aritzen zen guztiak aurkitu arte. Aurkitutako lehena pasatzen zen hormara zigorturik egoteko. Baina jolaskideren bat gordelekutik atera eta zigortuak baino lehen horma ukitu eta "labi-labi" esanez gero, berriro errepikatzen zen jokoa eta zigortuak berriro lan berean jarraitu behar izaten zuen. Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 125.or.       

 Erreferentziak 

 Kanpo estekak 

Kategoria:Jokoak
Kategoria:Haur jolasak
Kategoria:Aramaioko kultura
Kategoria:Euskal Herriko jolas tradizionalak
Kategoria:Aire zabaleko jolasak